**Մարիզա**(Mariza, պորտուգալերեն՝ [mɐˈɾizɐ], լրիվ անունը՝ **Մարիզա Ռեյշ Նունեշ**, պորտ.՝ Marisa Reis Nunes, դեկտեմբերի 16, 1973(1973-12-16), Մապուտու, Մոզամբիկ), պորտուգալացի երգչուհի,ֆադու կատարող։ Ըստ անգլիական The Independent օրաթերթի, Մարիզան «երաժշտության աշխարհում սենսացիա» է, և երգչուհի Ամալիյա Ռոդրիգիշից հետո այս ժանրում լավագույնն է։ Մարիզան ամբողջ աշխարհում վաճառել է ավելի քան 1 000 000 ձայնագրություն։ Ելույթ է ունեցել Եվրատեսիլ 2018 երգի մրցույթի եզրափակչում՝ բացման ժամանակ, երգելով պորտուգալական ազգային երգ։

Կենսագրություն
--------------

Ծնվել է 1973 թվականի դեկտեմբերի 16-ինՄապուտուում (Մոզամբիկ)։ Նրա հայրը պորտուգալացի էր, իսկ մայրը մասնակի աֆրիկացի էր։ Երեք տարեկանում ծնողների հետ տեղափոխվել է Լիսաբոն։ 
Իր առաջին ալբոմի՝ Fado em Mim-ի 2001 թվականին լույս տեսնելուց անմիջապես հետո մեծ հռչակ է բերում երգչուհուն (վաճառվել է ավելի քան երեք հազար օրինակ)։ 2002 թվականին՝ Ֆուտբոլի աշխարհի առաջնության ժամանակ Մարիզան Պորտուգալիայի և Հարավային Կորեայի միջև խաղից առաջ կատարել է Պորտուգալիայի ազգային օրհներգը։ Նույն թվականին Քվեբեկի Ամառային երաժշտության փառատոնում արժանացել է առաջին մրցանակին՝ Most Outstanding Performance անվանակագում։ Բրիտանական BBC Radio 3 ռադիոկայանը եռակի անգամ Մարիզային ճանաչել է որպես էթնիկ երաժշտության լավագույն կատարող (2003, 2005, 2006)։

Մարիզան, 2007, Լիսաբոն
Երկրորդ ալբոմը՝ *Fado Curvo-ն,* լույս է տեսել 2003 թվականին և *Billboard Top of World Music-*ում զբաղեցրել է վեցերորդ հորիզոնականը։

2004 թվականին ԱթենքիԱմառային օլիմպիական խաղերի ժամանակ նա երգիչ Սթինգի հետ կատարում է *A Thousand Years* երգը, որը ներառվել է Unity Օլիմպիական խաղերի պաշտոնական ալբոմում։ Նույն թվականին նա ստացել է *European Border Breakers Award* մրցանակը։ 2004 թվականի դեկտեմբերին Մարիզան Մոսկվայի միջազգային երաժշտության տանը հանդես է եկել երկու համերգով։

*Transparente* անունով իր երրորդ ալբոմը ձայնագրվել է 2005 թվականին և թողարկվել է Բրազիլիայում։ Այն Պորտուգալիայի հիթ-շքերթներում զբաղեցրել է առաջին տեղը և մտել է եվրոպական այլ երկրների ամենահայտնի ալբոմների տասնյակում։ 2005 թվականի հուլիսին նա Live 8 երաժշտական փառատոնի պատվավոր հյուր էր։ Նույն թվականին UNICEF-ի Պորտուգալիայի բաժանմունքը Մարիզային պարգևատրում է Բարի կամքի դեսպանի պատվավոր կոչմամբ։

2006 թվականին Ավստրալիայում *Best International Contemporary Concert* անվանակարգում ստացել է Helpmann Awards մրցանակը, իսկ Պորտուգալիայում՝ ազգային «Ոսկե գլոբուս» մրցանակը՝ «լավագույն անհատ կատարող» անվանակարգում։

Սկավառակագրություն
------------------

* 2001 — Fado em Mim (չորս պլատինե սկավառակ)
* 2003 — Fado Curvo (չորս պլատինե սկավառակ)
* 2004 — Live in London (պլատինե սկավառակ)
* 2005 — Transparente (երեք պլատինե սկավառակ)
* 2006 — Concerto em lisboa
* 2008 — Terra
* 2010 — Fado Tradicional
* 2013 — Live at Philharmonie im Gasteig in Munich
* 2014 — Best Of Mariza
* 2015 — Mundo

Ծանոթագրություններ
------------------

1. 1 2  Encyclopædia Britannica
2. ↑  John McKie, "The interview: John McKie: Mariza", *The Times*, March 2, 2003, retrieved 11-11-2009
3. ↑  Clive Davis, "Mariza, fado star", *The Times*, 14 September 2008, retrieved 11-11-2009
4. ↑  Diario de Noticias: *Até hoje Mariza já vendeu um milhão de discos* 21 June 2008 Archived 27 March 2010 at the Portuguese Web Archive, retrieved 29 October 2010
5. ↑  Eurovision Song Contest 2018 - Grand Final
6. ↑  The Tennessean, Arts & Entertainment, 8 March 2009, p. 14

Արտաքին հղումներ
----------------

* Պաշտոնական կայք Archived 2018-04-23 at the Wayback Machine. (պորտ.) (անգլերեն)
* Mariza Ընկերները Blog
* Հարցազրույց Մարիզայի հետ Մոսկվայում իր համերգի ժամանակ
* Մարիզայի ստեղծագործությունները, կենսագրությունը և ձայնագրությունները (ռուսերեն)
* Մարիզայի ընկերների կայքը (պորտ.)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Ինստագրամ · Յանդեքս երաժշտություն |
|  |
| Թեմատիկ կայքեր | Allmusic · Discogs · Internet Movie Database · MusicBrainz · Rate Your Music |
|  |
| Բառարաններ և հանրագիտարաններ | Բրիտանիկա (օնլայն) · Universalis |
|  |
| 

|  Չափորոշչային վերահսկողություն |
| --- |
|  |
| BIBSYS: 4077135 · BNE: XX4871363 · BNF: 145307949 · GND: 13622640X · GTAA: 238203 · ICCU: UBOV785584 · ISNI: 0000 0001 1617 437X · LCCN: no2004043625 · NKC: js20050711013 · PTBNP: 1402314 · SUDOC: 162076061 · VIAF: 34165950 · WorldCat VIAF: 34165950 |

 |

 |